

 **Ministerul Mediului, Apelor și Pădurilor**

**Agenţia Naţională pentru Protecţia Mediului**



|  |
| --- |
|  **AGENŢIA PENTRU PROTECŢIA MEDIULUI NEAMȚ** |

**Decizia etapei de încadrare**

**PROIECT**

 Ca urmare a solicitării de emitere a acordului de mediu adresate de către U.A.T. Comuna Baltatesti reprezentata prin Primar Acozmei Emilia, cu sediul în Str. Florilor Nr. 1, comuna/satul Bălţăteşti, cod poștal: 617025, judeţul Neamţ, Tel/Fax. 0233/244006;0233/244025; e-mail: primariabaltatesti@yahoo.ro, pentru proiectul “**Apărare de mal pârâul Sărat”**, propus a fi amplasat în judeţul Neamţ, intravilan comuna/satul Bălțătești, strada Lt.Iorgu şi Slt. Virgil Popescu, înregistrată la APM Neamţ cu nr. 6861/28.08.2020, și completărilor ulterioare înregistrate la A.P.M. Neamţ cu nr. 7373/17.09.2020, în baza Legii nr. 292/2018 privind evaluarea impactului anumitor proiecte publice şi private asupra mediului şi a <LLNK 12007 57182 3?1 0 46>Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin <LLNK 12011 49 10 201 0 17>Legea nr. 49/2011, cu modificările şi completările ulterioare,

Agenția pentru Protecția Mediului Neamț decide, ca urmare a consultărilor desfăşurate în cadrul şedinţei Comisiei de analiză tehnică din data de ………………, că proiectul “**Apărare de mal pârâul Sărat”**, propus a fi amplasat în judeţul Neamţ, intravilan comuna/satul Bălțătești, strada Lt.Iorgu şi Slt. Virgil Popescu, ***nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă.***

Cererea de solicitare a acordului de mediu a fost făcută cunoscută publicului interesat prin afișare la sediul UAT Comuna Baltatesti cu nr. de înregistrare 3056 din 17.09.2020, publicare în Ziarul Monitorul din data de 2.09.2020, afișare la sediul APM Neamț din Piața 22 Decembrie nr.5 începând din data de 15.10.2020, cu posibilitate de consultare de către publicul interesat în zilele de luni-joi între orele 08.00-16.30 și vineri între orele 8.00-14.00, și postare pe pagina de internet a Agenției Pentru Protecția Mediului Neamț, impreună cu memoriul de prezentare, în data de 11.09.2020.

Decizia luată în cadrul ședinței Comisiei de Analiză Tehnică, din data de ………. privind etapa de încadrare, în baza punctelor de vedere exprimate de membrii participanți a fost adusă la cunoștința publicului prin afișare la sediul titularului cu nr. de înregistrare……, publicare de către titular în Ziarul …..din data de ….., și afișare la sediul APM Neamț din Piața 22 Decembrie nr. 5, începând cu data de ……….., cu posibilitatea consultării de către publicul interesat în zilele de luni-joi între orele 8.00-16.30 și vineri intre orele 8.00-14.00.

**Justificarea prezentei decizii:**

**I. Motivele pe baza cărora s-a stabilit că nu este necesară efectuarea evaluării impactului asupra mediului sunt următoarele:**

**a**) Proiectul se încadrează în **Legea 292/2018** privind evaluarea impactului anumitor proiecte publice şi private asupra mediului **, Anexa 2, punctul 10, lit. f)** “ lucrări împotriva inundațiilor”;

**b)** Proiectul **nu intră** sub incidența O.U.G 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare.

**c)** Proiectul se încadrează în **art. 48 alin(1) lit.d) şi art. 54 lit.h) din Legea apelor nr. 107/1996,** cu modificările şi completările ulterioare.

 În urma parcurgerii listei de control pentru etapa de încadrare şi a analizării criteriilor de selecţie conform Anexei 3 din Legea 292/2018, pentru stabilirea necesităţii efectuării evaluării impactului asupra mediului, s-a constatat că proiectul analizat **nu este** **susceptibil de a avea un impact semnificativ** asupra mediului, din următoarele considerente:

**1.Caracteristicile proiectului**

1. **Dimensiunea și concepția întregului proiect :**

**Proiectul propune:** construirea unei apărări de mal (zid de beton) care să oprească efectul de eroziune a apelor mari şi să pună în siguranţă malul stâng al Pârâului Sărat, de-a lungul Străzii Lt. Iorgu şi Slt. Virgil Popescu.

**Scopul şi descrierea lucrărilor proiectate:**

Eroziunea malului stâng al pârâului Sărat, de-a lungul străzii Lt. Iorgu si Slt. Virgil Popescu afectează platforma drumului, şi pune în pericol circulaţia pe acesta. De asemenea pe stradă există reţele de alimentare cu apă si de canalizare menajeră, reţele care pot fi afectate în situaţia în care eroziunea apei asupra malului stâng pe care se află drumul continuă. Ca urmare este necesară construirea unei apărări de mal care să limiteze efectul de eroziune a apelor mari şi să pună în siguranţă malul stâng al pârâului. Lucrările sunt necesare şi pentru a asigura condiţiile de amplasament necesare în vederea modernizarii carosabilului străzii cu asfalt.

**Soluții costructive proiectate:**

S-au proiectat lucrări de apărare de mal Pârâul Sărat, pe lungimea de 390 m.

Apărarea de mal s-a proiectat cu structura constructivă : zid de sprijin din beton armat.

Lungimea totală a apărării de mal proiectată : L = 390 m;

Înălţimea zidului de la cota talvegului H = 2,00 – 2,25 m;

Înălţimea totală a zidului de la cota fundaţiei H = 3,00 – 3,25 m;

Grosimea zidului de sprijin : 0,25 cm la partea superioară – 0,45 cm la bază;

Dimensiunile fundaţiei : Înălţimea H = 1,00 sub cota Talveg; Lăţimea B = 1,80 m;

**Apărarea de mal cu zid de sprijin:** se va realiza din beton armat turnat monolit pe tronsoane de turnare de 6 m, prevăzute cu rost de turnare. Zidul va fi prevăzut cu sistem de drenaj format din filtru invers din pietriş min. 0,40 m grosime, spre stradă şi barbacane pentru drenarea apei din infiltraţii către pârâul Sărat.

Adâncimea de afuiere calculată este de 0,60 m faţă de cota talvegului.

**Fundaţia zidului:** se amplaseaza la adâncimea de minim 1,00 m faţă de cota talvegului, la o adâncime superioară adâncimii de afuiere.

**Principalele materiale folosite pentru construcţie sunt** :

Apărare de mal :

- Beton Clasa C25/30 (B400) = 720 mc

- Dren in zid de sprijin : Pietris 7-16 mm = 105,00 mc

 : Piatra sparta 25-63 mm = 105,00 mc

Total dren………………………………………….= 210,00 mc

**Suprafeţe de teren ocupate:**

Este necesară ocuparea suprafeţei de teren :

- 390,00 x 1,80 ml = 702,00 mp teren ce aparţine domeniului public al Comunei Bălţăteşti, situat în intravilan, în acostamentul străzii Lt. Iorgu şi Slt. Virgil Popescu, in zona de protecţie, pe malul stâng al pârâului Sărat.

**Suprafaţa totală construită St** = 702,00 mp.

În prezent lăţimea cursului de apă este cuprinsă între 4,50 ÷ 6,50 m < 10 m.

Conform Legii Apelor 107/1996 cu completările ulterioare – Anexa 2, Zona de Protecţie a cursului de apă neregularizat este de 5,00 m de la limita albiei minore.

După construirea apărării de mal, malul stang al albiei va fi regularizat, iar lătimea zonei de protecţie va fi de 2,00 m.

 Coordonate in sistem STEREO’70

|  |  |  |
| --- | --- | --- |
| Punct | X (Nord) | Y |
| AmonteAparare de Mal | 626.057,08 | 599.616,64 |
| Aval Aparare de Mal | 626.370,81 | 599.821,89 |

**Varianta constructivă de realizare a lucrărilor :**

Execuţia lucrărilor de apărare de mal se recomandă a fi realizată în perioade de secetă, cu debite mici ale pârâului. Lucrările în albie se realizează prin săpătură deschisă şi prin devierea apelor pe cca ½ din lăţimea albiei, cu un dig provizoriu de pământ cu înălţimea H = cca. 0,50 m. La finalul lucrărilor terenul afectat va fi readus la starea iniţială.

Durata de viaţă pentru lucrările proiectate este de minim 50 ani.

**Perioada de executie propusă**: Septembrie anul 2020 – Iunie anul 2021.

**b) Cumularea cu alte proiecte existente şi/sau aprobate** : Proiectul propus este inclus in lista lucrărilor de infrastructură din Programul de investiţii a Comunei Bălţăteşti. Realizarea actualului proiect va asigura condiţiile necesare pentru continuarea lucrărilor de investiţie prin modernizarea zonei carosabile cu asfalt.

**c) Utilizarea resurselor naturale, în special a solului, a terenurilor, a apei şi a biodiversităţii:** Nu este cazul.

**d) Cantitatea și tipurile de deșeuri generate/gestionate:** Deşeurile rezultate în perioada de execuţie a proiectului vor fi gestionate conform prevederilor **Legii nr 211/2011** privind regimul deşeurilor şi **H.G. nr. 856/2002**, privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase, cu modificările ulterioare. Conform **Anexei nr.2** – **HG 856/2002** categoriile de deșeuri ce pot fi generate pe amplasament în timpul implementării proiectului se încadrează în categoria 17, care poate cuprinde:

15 01 01 - ambalaje de hartie si carton = 0,10kg/zi ;

15 01 02 - ambalaje de materiale plastice = 0,05kg/zi;

15.01.09 - ambalaje din materiale textile = 0,05kg/zi;

17 05 04 – pământ şi pietre, altele decât cele specificate la 17 05 03 = 47.250 kg/lună ;

17 01 01 – beton;

17 05 08 – resturi de balast, altele decât cele specificate la 17 05 07;

17 03 02 – asfalturi, altele decât cele specificate la 17 03 01;

17 01 07 - deșeuri din demolări de diferite materiale componente ale structurii existente – sub formă de moloz, materiale de construcții;

17 09 04 - deșeuri din pământ excavat;

20 02 01 - deșeuri menajere ;

**• Programul de prevenire şi reducere a cantităţilor de deşeuri generate:**

Deșeurile generate in timpul executarii lucrarilor vor fi transportate de deţinătorii de deşeuri, de cei care execută lucrările de construcţie ori de o altă persoană, pe baza unui contract.

**Primăria Comunei Bălţăteşti**  indică amplasamentul pentru eliminarea deşeurilor precizate la alineatul de mai sus, modalitatea de eliminare şi ruta de transport până la acesta.

 **- planul de gestionare a deşeurilor**:Lucrările propuse prin prezenta documentație nu sunt generatoare de deșeuri după finalizarea acestora.

**e) poluarea şi alte efecte negative** :Proiectul nu cauzează poluare sau alte efecte negative asupra mediului, în timpul sau după implementare.

**f) riscurile de accidente majore şi/sau dezastre** relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:

**-** riscul de accidente majore: nu este cazul;

- riscul de dezastre naturale: Terenul amplasamentului proiectului nu este situat în zone cu risc de dezastre naturale.

- riscuri cauzate de schimbări climatice: nu este cazul

**g) Riscurile pentru sănătatea umană**: proiectul nu prezintă riscuri pentru sănătatea umană, nu contaminează apa, solul, aerul.

**2. Amplasarea proiectului :**

Judeţul Neamţ, intravilan comuna/satul Bălțătești, strada Lt.Iorgu şi Slt. Virgil Popescu, zona de protecţie pe malul stâng al Pârâului Sărat;

**2.a) Utilizarea actuală și aprobată a terenului:** Conform Certificat de Urbanism Nr. 10 din 11.08.2020, terenul este situat in intravilanul satului Bălţăteşti şi aparţine domeniului public al comunei Bălţăteşti. Zona Protecţie Pârâul Sărat se află în administrarea Apelor Romane. Terenul nu se află în zona cu interdicţie temporară sau definitivă de construcţii. Categoria de folosinţă : teren neconstruit, încadrat conform PUG in zona L1 – acostament Strada Lt. Iorgu şi Slt. Virgil Popescu, comuna Bălţăteşti, zonă de protecţie pe malul stang al Pârâului Sărat.

**2.b) Bogăţia, disponibilitatea,** calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: nu este cazul.

**2.c) Capacitatea de absorbţie a mediului natural**, acordându-se o atenţie specială următoarelor zone:

 2.c.1) zone umede, zone riverane, guri ale râurilor: nu este cazul

 2.c.2) zone costiere şi mediul marin: nu este cazul

 2.c.3) zonele montane şi forestiere: nu este cazul

 2.c.4) arii naturale protejate de interes naţional, comunitar, internaţional: Nu este cazul

 2.c.5) zone clasificate sau protejateconform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică– nu este cazul

2.c.6) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul

2.c.7) zonele cu o densitate mare a populaţiei: nu este cazul.

2.c.8) peisaje şi situri importante din punct de vedere istoric, cultural sau arheologic: Nu este afectat arealul pe care sunt amplasate monumente istorice de interes local.

**3. Caracteristicile impactului potențial asupra mediului**

a) *Importanţa şi extinderea spaţială a impactului - zona geografică şi dimensiunea populaţiei care poate fi afectată*: nesemnificativ local, în perioada de realizare a lucrărilor;

b) *Natura impactului*: direct şi temporar, în perioada de realizare a lucrărilor;

c) *Natura transfrontieră a impactului*: nu este cazul; proiectul nu intră sub incidența Convenției din 25 februarie 1991 privind evaluarea impactului asupra mediului în context transfrontieră, adoptată la Espoo (Finlanda) la 25 februarie 1991, ratificată prin Legea nr.22/2001;

d) *Intensitatea și complexitatea impactului:* în perioada de execuție, intensitatea asupra factorilor de mediu va fi redusă;

e) *Probabilitatea impactului*: scazută, având în vedere argumentele menționate la punctele 1 și 2;

f) *Debutul, durata, frecvenţa şi reversibilitatea preconizate ale impactului*: impactul lucrărilor asupra factorilor de mediu va debuta odată cu începerea execuției lucrărilor; lucrările vor genera un impact temporar, nesemnificativ și reversibil.

g) *Cumularea impactului cu impactul altor proiecte existente şi/sau aprobate*: nu s-a constatat un impact cumulativ cu alte proiecte;

**h) *Posibilitatea de reducere efectivă a impactului*: prin aplicarea următoarelor** **condiții de realizare a proiectului:**

**-** Se vor respecta datele și specificațiile din documentația tehnică precum și legislația de mediu în vigoare;

**-**  Lucrările se vor desfășura cu respectarea condițiilor tehnice și a regimului juridic prevăzute în actele de reglementare prealabile, emise de alte autorități;

**- managementul deşeurilor generate în urma execuţiei lucrărilor prevăzute în proiect se va realiza în conformitate cu legislaţia specifică de mediu şi va fi în responsabilitatea societăţilor care realizează lucrările, astfel:**

- deşeurile generate vor fi colectate selectiv, în vederea predării către societăţi autorizate pe bază de contract;

- deşeurile municipale amestecate generate în perioada lucrărilor de construcţii vor fi stocate temporar în pubele şi apoi preluate de firme de salubritate autorizate;

- deşeurile metalice, de ambalaje şi cele de materiale de construcţie vor fi colectate selectiv, în vederea predării către societăţi autorizate pe bază de contract;

- în conformitate cu prevederile art. 17, alin.(3) din **Legea nr. 211/2011** privind regimul deșeurilor, cu modificările și completările ulterioare, titularul are obligaţia, să gestioneze deşeurile nepericuloase din construcţii şi desfiinţări (categoria 17 conform **HG nr. 856/2002**) prin reutilizare, reciclare şi alte operaţiuni de valorificare materială, inclusiv operaţiuni de umplere, rambleiere, astfel încât să se asigure îndeplinirea obiectivelor prevăzute de lege. Gestionarea deşeurilor din construcţii şi desfiinţări se poate realiza prin încredinţarea către un operator economic autorizat care desfăşoară aceste operaţiuni sau către un operator public ori privat de colectare a deşeurilor. Eliminarea deşeurilor din construcţii şi desfiinţări prin depozitare în cadrul depozitelor autorizate va fi ultima opţiune de gestionare care va fi luată în considerare.

- la finalizarea lucrărilor, titularul are obligația de a înainta A.P.M Neamț situația privind gestionarea deșeurilor rezultate în timpul lucrărilor, întocmită în conformitate cu modelul prevăzut în anexa nr.1 a **HG nr. 856/2002** privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase.

- **organizarea de şantier** pentru lucrările prevăzute prin proiect va **fi amplasată în incinta terenului alocat implemantarii proiectului** şi va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane şi mediului înconjurator.

**Se au în vedere următoarele:**

**⮚ Beneficiarul răspunde de realizarea corectă a lucrărilor propuse**, care figurează în Memoriul de prezentare;

⮚ Organizarea de șantier pentru lucrările prevăzute în proiect va respecta obligatoriu măsurile specifice pentru reducerea și eliminarea efectelor generate de acestea asupra sănătății umane și asupra mediului înconjurător.

* împrejmuirea corespunzătoare a zonelor de lucru, montarea de avertizoare etc.;
* organizarea de şantier se va realiza în imediata vecinătate a obiectivului analizat, astfel încât impactul generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus.
* organizarea de şantier va fi amenajată astfel încât să asigure facilităţile de bază conform prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare (alimentarea cu energie electrică, alimentarea cu apă pentru asigurarea necesităţilor igienico–sanitare), facilităţi pentru depozitarea temporară a materialelor, facilităţi pentru personal (baracă birou, vestiare muncitori, punct prim ajutor), facilităţi sanitare, facilităţi pentru colectarea apelor uzate menajere, împrejmuire cu gard din panouri metalice pentru protecţia organizării de şantier şi a vecinătăţilor, după caz;
* se vor lua măsuri pentru minimizarea emisiilor de pulberi in suspensie şi sedimentabile rezultate din lucrarile efectuate (săpare, compactare, spargerea, strângerea în grămezi, încărcarea-descărcarea) prin aplicarea de tehnologii care să conducă la repectarea prevederilor **Legii nr. 104 din 15 iunie 2011 privind calitatea aerului înconjurător**;
* se interzice stocarea temporară şi depozitarea carburanţilor şi substanţelor periculoase în zona aferentă amplasamentului;

- se interzice spălarea utilajelor/vehiculelor în zona aferenta amplasamentului;

- drumurile de şantier vor fi întreţinute permanent prin nivelare şi stropire cu apă, pentru reducerea antrenării prafului;

- Lucrările se vor desfășura cu respectarea condițiilor tehnice și a regimului juridic prevăzute prin actele de reglementare prealabile, emise de alte autorități;

* în perioada de execuţie a lucrărilor vor fi stabilite zone de parcare a autovehiculelor şi utilajelor utilizate;
* materialele necesare executării lucrărilor propuse se vor depozita în locuri bine stabilite, amenajate corespunzător;
* transportul materialelor/deşeurilor rezultate în timpul realizării lucrărilor se va executa cu mijloace de transport acoperite cu prelată, în vederea prevenirii împrăştierii/degajării în atmosferă;
* terenurile afectate prin realizarea proiectului vor fi aduse la stadiul de funcţionalitate avut anterior, cu refacerea stratului vegetal;
* se va avea în vedere restrângerea la minim a spațiului de stocare a deșeurilor rezultate în perioada de execuție a proiectului prin colectarea selectivă și valorificarea/eliminarea prin firme autorizate.
* deşeurile municipale amestecate generate în perioada realizarii lucrărilor vor fi stocate temporar în pubele şi apoi preluate de firme de salubrizare autorizate;
* deşeurile industriale reciclabile rezultate în perioada realizării lucrărilor de construcţii (metalice feroase şi neferoase, hârtie şi carton, plastic, PET, textile, etc.) vor fi colectate, stocate temporar pe tipuri, în funcţie de sortimente, în recipiente speciale, în vederea valorificării prin societăţi autorizate specializate, conform prevederilor legislative aflate in vigoare;
* se vor utiliza utilaje și mijloace de transport agrementate din punct de vedere tehnic, care să nu genereze scurgeri de produse petroliere și lubrefianți, zgomote, vibrații.
* pe perioada de execuţie a lucrărilor, zgomotul produs de activităţile de pe amplasament nu trebuie să depăşească nivelul maxim de presiune acustică continuu echivalent ponderat A, LAeqT de 60 dB, conform SR 10009-2017 – Acustică;

**• Localizarea organizării de şantier:** Terenul de amplasament al organizării de șantier va fi în imediata apropriere a locului de execuție a lucrărilor sau în amplasamentul acestora.

**• Descrierea impactului asupra mediului a lucrărilor organizării de şantier:** Lucrările destinate organizării de șantier nu influențează condițiile de mediu existente; la terminarea lucrărilor, terenul din vecinatate, dacă a fost afectat de utilajele folosite la realizarea investitiei, va fi readus la starea inițială.

**• Surse de poluanţi** **şi instalaţii pentru reţinerea, evacuarea şi dispersia poluanţilor în mediu în timpul organizării de şantie**r:

La execuția lucrărilor se vor lua toate măsurile privind protecţia mediului înconjurător. Depozitarea combustibililor, a materialelor de construcţie, precum şi întreţinerea curentă a utilajelor se vor face în locuri special amenajate ce nu vor permite împrăştierea materialelor, combustibililor, lubrifianţilor şi a reziduurilor la întâmplare.

•  **Dotări şi măsuri prevăzute pentru controlul emisiilor de poluanţi în mediu**:

Pentru prezentul obiectiv de investiţie nu sunt necesare dotări şi măsuri pentru controlul emisiilor de poluanţi în mediu, nefiind necesare activităţile de supraveghere şi monitorizare a protecţiei mediului.

**Descrierea lucrărilor de refacere a amplasamentului în zona afectată de execuţia investiţiei:**

Lucrările de terasamente propuse prin prezenta documentație au fost astfel concepute încât să îndeplinească regula compensării volumelor de terasamente, mai precis volumul excavat rezultat să fie egal sau aproape egal cu volumul necesar execuției de umpluturi. Excesul de pământ va fi transportat, descărcat, compactat și nivelat la locul indicat de beneficiarul investiției, operațiune ce va respecta cotele vecinătăților amplasamentului.

**-**În cazul încetării activității, se vor finaliza lucrările începute pană în momentul respectiv pentru a se putea utiliza amplasamentul în condiții optime până la reluarea activității.

**• Aspecte referitoare la prevenirea şi modul de răspuns pentru cazuri de poluări accidentale:**

La execuția lucrărilor se vor lua toate măsurile privind protecţia mediului înconjurător. Depozitarea combustibililor, a materialelor de construcţii, precum şi întreţinerea curentă a utilajelor se vor face în locuri special amenajate ce nu vor permite împrăştierea materialelor, combustibililor, lubrifianţilor şi a rezidurilor la întâmplare. În cazul unor accidente se vor lua măsurile de urgență care se impun în astfel de situații.

• **Modul de acţiune în cazul poluărilor accidentale:**

a) Eliminarea cauzelor care au provocat poluarea accidentală în scopul sistării acesteia;

 b) Limitarea ariei de răspândire;

c) Îndepărtarea substanţelor poluante.

În cazul unui incident sau accident care afectează semnificativ mediul se va înştiinţa imediat A.P.M. Neamţ şi G.N.M. – C.J. Neamț.

 **• Aspecte referitoare la închiderea/dezafectarea/demolarea instalaţiei :** Categoriile de lucrări propuse a se realiza prin prezenta documentație nu necesită instalații speciale pentru execuția acestora.

**• Modalităţi de refacere a stării iniţiale/reabilitare în vederea utilizării ulterioare a terenului :** Toate terenurile din vecinatate, afectate de lucrările investiției vor fi aduse la starea inițială pe care au avut-o înainte de intervenția constructorului.

**Protecția mediului**: Constructorul are obligația ca în timpul executării lucrărilor să respecte legislația în vigoare referitoare la protecția mediului: Ordonanța de urgență a Guvernului nr. 195 din 2005 privind protecția mediului, aprobată cu modificări și completări prin Legea nr.265/2006, cu modificările și completările ulterioare;

Legea nr. 211/2011 - privind regimul deșeurilor, cu modificările și completările ulterioare;

**II. Motivele pe baza cărora s-a stabilit că nu este necesară evaluarea adecvată sunt următoarele:**

În urma analizei și interpretării coordonatelor STEREO 1970, puse la dispoziţia A.P.M Neamț de către titularul proiectului, compartimentul C.F.M - din A.P.M Neamţ a concluzionat că **proiectul propus nu traversează arii protejate**. În consecință, proiectul **nu** **intră** sub incidența O.U.G 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin <LLNK 12011 49 10 201 0 17>Legea nr. 49/2011, cu modificările şi completările ulterioare, deoarece nu este amplasat în cadrul sau în vecinătatea unei arii protejate de interes comunitar.

**III: Motivele pe baza cărora s-a stabilit că nu este necesară efectuarea evaluării impactului asupra corpurilor de apă :**

1. **Localizarea proiectului:**

Proiectul este localizat în intravilan comuna/satul Bălțătești, județul Neamț, Bazinul hidrografic Siret, pârâul Sărat, între străzile Locotenent Iorgu și Virgil Popescu. Accesul la comuna Bălțătești dinspre municipiul Piatra Neamț se face prin DN 15C.

Prin **adresa Nr. 5123/06.10.2020**, întregistrată la APM Neamț în data de **09.10.2020 cu nr. 7998**, Administrația Bazinală Siret, **Direcția de Gospodărire a Apelor Neamț** informează A.P.M. Neamț că a primit solicitarea comunei Bălţăteşti pentru un punct de vedere privind reglementarea din punct de vedere al gospodăririi apelor a investitiei **“Apărare de mal pârâul Sărat”**, **şi precizează că** **lucrarile se încadrează in prevederile Art.48 din Legea Apelor nr. 107/1996** modificată şi completata ulterior pentru care s-a emis **Avizul de Gospodarire al Apelor Nr. 76/10.09.2020**, si ca investitia **nu are impact semnificativ asupra corpurilor de apă**.

**Avizul de Gospodarire al Apelor Nr. 76/10.09.2020, contine urmatoarele prevederi :**

**„**1. S-au atașat la documentație următoarele acte:

• Certificatul de Urbanism nr. 10 din 11.08.2020;

• Decizia etapei de evaluare inițială nr. 6861/09.09.2020;

• Afișarea la Primăria comunei Bălțătești nr. 3732/28.08.2020;

• Anunțuri la ziarul Monitorul din datele: 31.08.2020 și 07.09.2020

2. *Documentaţia prezentată nu a fost analizată din punct de vedere al rezistenţei şi stabilităţii lucrărilor, responsabilitatea revenind proiectantului şi beneficiarului.*

3.Se va respecta proiectul înaintat spre avizare şi condiţiile impuse prin Certificatul de urbanism.

4.Se interzice depozitarea şi/sau aruncarea deşeurilor de orice fel pe malurile cursurilor de apă sau în albia acestora.

5.Datele din avizul de gospodărire a apelor au fost preluate din documentaţia tehnică prezentată. În conformitate cu prevederile Ordinului MMP nr. 828/2019, art.1 alin. 4: „Documentaţia tehnică se semnează şi se ştampilează de către elaborator, care răspunde de corectitudinea datelor înscrise în documentaţie, precum şi de respectarea prevederilor normativului de conţinut”.

6. Beneficiarul are obligaţia, conform Legii apelor 107/1996 completatăşi modificată ulterior, să anunţe SGA Neamţ data începerii lucrărilor, cu cel puţin 10 zile înainte de începerea acestora.

7. Orice modificare de soluţie faţă de cea avizată duce la obţinerea unui nou aviz de gospodărire a apelor, în caz contrar avizul emis este considerat nul.

8. Extracţia nisipurilor şi pietrişurilor din albiile cursurilor de apă pentru executarea lucrărilor se va face numai în baza Autorizaţiei de gospodărire a apelor.

9. La recepţia lucrărilor va participa şi un reprezentant al Sistemului de Gospodărire a Apelor Neamţ (emitentul avizului).

10. La finalizarea lucrărilor beneficiarul este obligat să prezinte la SGA Neamţ documentaţia tehnică întocmită de către o firmă certificată de MAP pentru obţinerea Autorizaţiei de gospodărire a apelor.

 11. *Avizul de gospodărire a apelor îşi menţine valabilitatea pe toată durata de realizare a lucrărilor, dacă execuţia acestora a început la cel mult 24 luni de la data emiterii avizului şi dacă au fost respectate prevederile înscrise în aviz; în caz contrar îşi pierde valabilitatea.*

12. La finalizarea lucrărilor beneficiarul este obligat să prezinte la S.G.A. Neamţ documentaţia tehnică întocmită de către o firmă certificată de M.A.P. pentru obţinerea autorizaţiei de gospodărire a apelor. Documentaţia tehnică va respecta normele de conţinut conform Ordinului M.M.P. nr. 828/2019.

 13. Un exemplar din documentaţie, ştampilat şi semnat spre neschimbare, s-a transmis solicitantului, împreună cu un exemplar din aviz.”

**Condiții de realizare a proiectului :**

1. **Obţinerea tuturor avizelor şi acordurilor înscrise în Certificatul de Urbanism Nr.10 din 11.08.2020 emis de Primăria Comunei Bălţăteşti respectarea tuturor prevederilor şi cerinţelor specificate de acestea, precum și a legislației în domeniu;**
2. Respectarea  documentaţiei tehnice depuse, a condiţiilor şi prevederilor proiectului de execuţie;
3. Condiţii aferente lucrărilor de construire şi specifice organizării de şantier: **Conform cap. I, pct.3 lit.h)** de mai sus;
4. Respectarea prevederilor din Avizul S.G.A. Neamt nr. 76/10.09.2020;
5. Respectarea conditiilor si recomandarilor avizului Nr. 2294/22.09.2020 emis de către C.J. APA SERV S.A.;

**Condiţii cu caracter general:**

- Titularul va notifica în scris Agenţia pentru Protecţia Mediului Neamţ cu privire la data finalizării lucrărilor de execuţie a proiectului;

- Titularul va notifica în scris Agenţia pentru Protecţia Mediului Neamţ ori de câte ori există o schimbare de fond a datelor care au stat la baza eliberării prezentului act de reglementare;

- **Prezenta decizie nu exclude obţinerea avizelor/acordurilor eliberate de instituţii specializate ale statului conform prevederilor legale;**

- **Prezenta decizie nu exonerează de răspundere proiectantul şi constructorul, în cazul producerii unor accidente în timpul execuţiei lucrărilor sau exploatării acestora.**

 În conformitate cu prevederile art. 21 alin. (4) din OUG nr. 195/2005 privind protecția mediului, cu completările și modificările ulterioare, **răspunderea pentru corectitudinea informațiilor** puse la dispoziția autorităților competente pentru protecția mediului și a publicului **revine titularului proiectului**.

**Prezenta decizie este valabilă pe toată perioada de realizare a proiectului,** iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă (A.P.M.Neamț).

Prevederile prezentului act se pot revizui în condițiile specificate în art. 41 din Legea nr.292/2018, privind evaluarea impactului anumitor proiecte publice și private asupra mediului, în cazul în care se constată apariția unor elemente noi, necunoscute la data emiterii prezentei decizii a etapei de încadrare.

Până la adoptarea unei decizii de către autoritatea competentă, **este interzisă desfăşurarea oricărei activităţi sau realizarea proiectului,** care ar rezulta în urma modificărilor care fac obiectul notificării (potrivit art. 16, alin. 5 din O.U.G. nr. 195/2005 privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare).

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

Prezenta decizie (Proiect) conține 14 (paisprezece) pagini.